สวัสดีค่ะ เรากำลังรักษาโรคกระเพาะอยู่ค่ะ ได้รับยากิน+ยาฉีด omezole มา ตอนนี้เรามีอาการหัวใจเต้นเร็วหลังจากลุกจากเตียง และหลังจากทานข้าว ปกติหัวใจเราเต้น 80 ปลายๆค่ะ ล่าสุดหลังจากกินข้าว หัวใจเต้น 100 อัพติดต่อกัน 3 ชม.กว่า เริ่มมีอาการเท้าเย็น สักพักมือชา ชาไปประมาณ 5 ชม.ค่ะ ตอนนั้นไม่ได้บอกว่ามือชาเพราะเรามัวแต่กังวลเรื่องหัวใจ ไปหามาก็ได้ยากิน+ยาฉีดโรคกระเพาะเหมือนเดิมค่ะ เลยอยากทราบว่าอาการหัวใจเต้นเร็วกะทันหันหลังจากลุกขึ้นจากเตียงจนเท้าเริ่มเย็น+ชา นี่มีอันตรายมากมั้ยคะ มีวิธีแก้ไขเบื้องต้นที่เราพอทำได้มั้ยคะ ขอบค่ะ
สวัสดีค่ะ อาการหัวใจเต้นเร็วผิดปกติเกิน 100 ครั้งต่อนาทีนั้น หากเป็นชั่วคราวขณะเปลี่ยนท่า อาจจะไม่ได้มีสาเหตุที่อันตรายอะไร คือตอนเปลี่ยนท่าทันทีหรือเปลี่ยนท่าแบบเร็วๆ เลือดอาจจะสูบฉีดไปสมองได้ไม่ดีนัก ร่างกายจะพยายามบีบให้หัวใจเต้นแรงขึ้นเพื่อให้เลือดไปเลี้ยงสมองได้พอเพียง หากหลังเปลี่ยนท่าซักพักแล้วอาการหายไป ก็ไม่น่าจะผิดปกติ แต่หากเป็นติดต่อกันถึง 3 ชั่วโมงนั้น อาจจะมีสาเหตุที่เป็นโรคเช่น หัวใจเต้นผิดจังหวะ โรคไทรอยด์ทำงานมากผิดปกติ การมีไข้สูง การได้รับยาหรือสารกระตุ้นการทำงานของหัวใจ หรือเป็นสาเหตุทางจิตใจเช่นความเครียด ความกังวลได้เช่นกันแนะนำแจ้งแพทย์ที่ดูแลถึงอาการที่เป็นอยู่ หากตรวจพบว่ามีอัตราการเต้นของหัวใจที่เร็วผิดปกติจริง แพทย์น่าจะต้องตรวจหาสาเหตุที่แน่ชัด เช่นการติดคลื่นไฟฟ้าหัวใจ หรือเจาะเลือดดูการทำงานของไทรอยด์ดูเพิ่มเติมค่ะเบื้องต้นการเปลี่ยนท่าทางควรทำอย่างช้าๆ งดการออกแรงหนัก ดื่มน้ำให้เพียงพอต่อวัน ไม่ให้ร่างกายขาดน้ำ หยุดการใช้ยาทุกชนิดที่ไม่จำเป็นหรือไม่ได้ใช้ภายใต้การดูแลของแพทย์